Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 1059

4. A képzés főbb tanulmányi területei és azok arányai 4.1. Az összes kreditmennyiségen belül gyakorlathoz kapcsolódik: 40% 4.2. Főbb képzési szakaszok, témakörök és ezek kreditszáma 4.2.1. Alapozó képzés: 20 kredit — alapvető általános irodalomtudományi ismeretek (alapfogalmak, terminológia, módszerek), — alapvető általános nyelvtudományi ismeretek (alapfogalmak, terminológia, módszerek), — nyelvi képzés: alapfokú nyelvtudás megszerzése, mely elégséges ahhoz, hogy a hallgató — további nyelvi fejlődés mellett — a törzs- és szakképzés folyamán a szakórákon folyó munkában aktívan részt tudjon venni, — általános tárgyak: olyan történelmi és országismereti tananyag, amely a törzsképzés során elősegíti az irodalom- és nyelvtörténeti ismeretek elsajátítását, az irodalom- és nyelvtudományi ismeretek kulturális és társadalmi beágyazását. 4.2.2. Törzsképzés: 50 kredit — Az irodalomtudományi ismeretek kibővítése és alkalmazása egyrészt az alapnyelvként választott nyelv (dán, norvég vagy svéd) irodalmának áttekintése (a 18. századtól az 1950—60-as évekig), másrészt a skandináv irodalmak jelentősebb szakaszainak kontrasztív tanulmányozása és értékelése is. Ebben a képzési szakaszban a hallgatók megismerkednek a skandináv irodalmak és Skandinávia kultúrtörténete szempontjából jelentős óészaki irodalommal. — A nyelvtudományi ismeretek kibővítése: egyrészt a választott nyelv (dán, norvég vagy svéd) nyelvtani struktúrájának és nyelvtörténeti fejlődésének áttekintése, másrészt az interskandináv kommunikáció jelenségének elméleti nyelvtudományi magyarázata és megértése. Ebben a képzési szakaszban szerepel az óizlandi nyelv nyelvészeti leírásának megismerése. — Nyelvi képzés: a megszerzett alapfokú nyelvtudás továbbfejlesztése, a célnyelv és az anyanyelv kontrasztivitásának tudatosítása, az ismert segédnyelvek nyelvészeti hasonlóságának kihasználása, a szinkrón nyelvészeti tanulmányok ismereteinek alkalmazása. — Általános tárgyak: az országismereti és történelmi ismeretek felhasználása, a Skandinávia kultúrtörténetével kapcsolatos új ismeretek megszerzése a cél. 4.2.3. Szakképzés: 30 kredit — Irodalomtudomány: az alapnyelvként választott nyelv (dán, norvég vagy svéd) irodalmának korai szakasza és kortárs irodalma, a skandináv irodalmak további jelentős szakaszainak kontrasztív tanulmányozása és értékelése, valamint a két másik skandináv nemzeti irodalom 19. és

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes